Boys (sang fra 1960)

«Boys» er en sang med The Shirelles som ble skrevet av Luther Dixon og Wes Farrell. Sangen ble utgitt i november 1960 som B-side til Will You Love Me Tomorrow.

 The Beatles' versjon 

The Beatles spilte «Boys» på deres konserter i 1961/1962/1963/1964, og var trommeslagerens vokale bidrag til konsertene. Pete Best sang den til Ringo Starr overtok i august 1962.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 362 Sistnevnte hadde også sunget den i gruppa Rory Storm and the Hurricanes.Harry, Bill (1992). The Ultimate Beatles Encyclopedia. London: Virgin Books. ISBN 0-86369-681-3 s 118/119 Da gruppen skulle spille inn de fleste sangene til sitt debutalbum 11. februar 1963, brukte de kun en tagning på å få «Boys» ferdig.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 24/26 Det nevnte debutalbum som het Please Please Me, ble utgitt 22. mars 1963 i Storbritannia. I USA ble «Boys» først utgitt 22. juli 1963 på Introducing The Beatles.Lewisohn, Mark (1988). The Beatles Recording Sessions s. 200/201

I 1977 kom konsertalbumet The Beatles at the Hollywood Bowl ut og inneholdt blant annet en fremførelse av «Boys» fra Los Angeles 23. august 1964.Lewisohn, Mark (1992). The Complete Beatles Chronicle s. 169/170

 Personell 

Ringo Starr: trommer, vokal
John Lennon: rytmegitar, kor
Paul McCartney: bass, kor
George Harrison: sologitar, kor

 «Boys» versjoner fremført i BBC Radio 
 Programtittel:  Innspillingsdato:  Kringkastet: Side by Side  1. april 1963  13. mai 1963 Side by Side  4. april 1963  24. juni 1963 Saturday Club  21. mai 1963  25. mai 1963 Pop Go The Beatles  17. juni 1963  25. juni 1963 Pop Go The Beatles  3. september 1963  17. september 1963 From Us To You  18. desember 1963  26. desember 1963 From Us To You  17. juli 1964  3. august 1964

Pop Go The Beatles-versjonen som ble innspilt 17. juni 1963, kom ut på CD-singlen Baby It's You i 1995. Ingen av de andre seks versjonene ble utgitt på Live at the BBC, men samtlige har havnet på bootlegs.Lewisohn, Mark (1992). The Complete Beatles Chronicle s 362Baby It's You – informasjon som fulgte coveret i utgivelsen.Wiener, Allen J. (1992). The Beatles: The Ultimate Recording Guide. New York Facts on File, Inc. ISBN 0-81602-511-0 s. 207/208/209/211/214

 Konsertutgivelser av «Boys» med Ringo Starr på vokal 
 Utgivelsesdato  Album 13. september 1993  Ringo Starr and His All Starr Band Volume 2: Live from Montreux 12. august 1997  Ringo Starr and His Third All-Starr Band-Volume 1 23. mars 2004  Tour 2003 23. oktober 2007  Ringo Starr: Live at Soundstage juli 2010  Live at the Greek Theatre 2008

Referanser

Kategori:Sanger fra USA
Kategori:Sanger fra 1960
Kategori:Beatles-innspillinger skrevet av andre